Diari Oficial de la Generalitat Valenciana


Sumari del DOGV 6171, del 23-12-2009 (2009/14679)

RESOLUCIÓ de 17 de desembre de 2009, del conseller de Solidaritat i Ciutadania, de la convocatòria realitzada mitjançant l'Orde de 16 de juliol de 2009, de la segona edició del Premi Solidària.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6171

Data del DOGV
:   23-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14210


Data del document
:   17-12-2009

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 17 de desembre de 2009, del conseller de Solidaritat i Ciutadania, de la convocatòria realitzada mitjançant l'Orde de 16 de juliol de 2009, de la segona edició del Premi Solidària.  
 [2009/14470]  
En data 4 d'agost de 2009, va ser publicada, en el Diari Oficial de la Comunitat Valenciana (DOCV núm. 6071), l'Orde de la conselleria d'Immigració i Ciutadania, de 16 de juliol de 2009, per la qual es regulava i convocava la segona edició del Premi Solidària.  
A la present convocatòria s'han presentat un total d'11 candidatures.   
El Jurat, de conformitat amb la base tercera de l'orde de referència, ha examinat les candidatures presentades, conforme els criteris de valoració establits en l'esmentada base i ha formulat el seu veredicte, proposant la candidatura que, per la seua labor haja contribuït a l'eradicació de la pobresa i el compliment dels Objectius de Desenvolupament del Mil·lenni, premiant, d'aquesta manera, l'esforç, el compromís i els valors humans, en les accions de cooperació internacional al desenvolupament, de codesenvolupament, de caràcter humanitari o de sensibilització social de la ciutadania valenciana, des del respecte als valors i drets humans i davall d'un enfocament integral i d'impacte.   
Fonaments jurídics  
De conformitat amb el que estableix la Llei 8/2003, de 17 de novembre, General de Subvencions, els preceptes bàsics del reglament que la desenvolupa, aprovat per Reial Decret 887/2006, de 21 de juliol, així com les previsions del Text Refós de la Llei d'Hisenda Pública de la Generalitat, i d'acord amb el que preveu el Decret 19/2009, de 3 de novembre, del Consell, pel qual s'estableix l'estructura orgànica bàsica de la Presidència i de les conselleries de la Generalitat, així com en el Decret 207/2009, de 13 de novembre del Consell, pel qual s'aprova el Reglament Orgànic i Funcional de la conselleria de Solidaritat i Ciutadania.  
En virtut d'això, i a proposta motivada del jurat, per unanimitat, en la seua reunió del 3 de desembre de 2009, resolc:  
Primer   
Concedir a l'Asociación Fontilles, representada per Joaquín Sapena Davó, el Premi Solidària, amb una quantia de set mil euros, de la qual es detraurà si és el cas, la quantitat de la retenció fiscal corresponent, conforme al que estableix la base cinc de l'orde de convocatòria.  
Segon  
En el cas que no l'haja aportada, requerir la candidatura premiada, perquè presente, en el termini de 10 dies hàbils següents a la publicació en el Diari Oficial de la Comunitat Valenciana d'aquesta resolució de concessió de premis i a l'efecte de poder efectuar l'abonament del corresponent d'aquests, la documentació establida en la base sisena de l'orde de convocatòria.  
Contra aquesta resolució, la qual posa fi a la via administrativa, es podrà interposar, potestativament, recurs de reposició davant d'aquest mateix òrgan, en el termini d'un mes comptador des de l'endemà de la notificació corresponent, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà la notificació corresponent. Tot això de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 17 de desembre de 2009.- El conseller de Solidaritat i Ciutadania: Rafael Blasco Castany.